भाजपा से बगावत कर चुनाव में खड़े हुए जसवंतसिंह की घर में भाजपा से चुनाव लडऩे की इच्छा तो पूरी नहीं हुई अलबत्ता मुख्यमंत्री वसुंधराराजे उन्हें घर में ही घेरने की कोशिश में हैं. भाजपा सहित जसवंत से जुड़े तमाम लोगों को तोडऩे की कवायद चल रही है. जसवंतसिंह ने भाजपा के समक्ष इच्छा जाहिर की थी कि वो अपने घर बाड़मेर से चुनाव लडऩा चाहते हैं. उनकी इस इच्छा के सामने बकौल जसवंत, वसुंधराराजे आड़े आ गई और टिकट काट दिया. नाराज होकर निर्दलीय नामांकन दाखिल करने वाले जसवंतसिंह को मनाने राष्ट्र या राज्य स्तर का कोई भाजपा का वरिष्ठ नेता नहीं आया है लेकिन प्रदेश की मुख्यमंत्री वसुंधराराजे ने उन्हें घर में ही घेरने की राह पकड़ ली.